Polisiebeampte in boom opgehangArgieffoto ŉ Polisiebeampte, wat aan ŉ boom opgehang is, is langs die Midway-spoorwegstasie in Soweto opgespoor, het die Gautengse polisie Donderdag gesê. “Hy was ŉ 51-jarige adjudant-offisier by die Orlando-polisiestasie,” het ao Kay Makhubela, woordvoerder van die polisie, gesê. “Ons doen ŉ geregtelike doodsondersoek omdat ons nog nie weet wat gebeur het nie.” Die polisiebeampte is liggaam is Woensdagaand aangetref. Sy familie het versoek dat sy naam nie aan die publiek bekend gemaak moet word nie.